**I Z V J E Š Ć E**

sa 1. redovne sjednica Općinskog vijeća Općine Kršan održane dana 8. veljače 2024. u prostorijama Doma kulture u Kršanu na kojoj je prisustvovalo svih 13 vijećnika Općinskog vijeća Općine Kršan.

Na sjednici Općinskog vijeća Općine Kršan razmatrani su i usvojeni sljedeći akti:

**1. Verifikacija zapisnika:**

sa 7. redovne sjednice Općinskog vijeća Općine Kršan održane dana 14. prosinca 2023.

**2. Odluka o kratkoročnom zaduživanju Općine Kršan – kratkoročni revolving kredit**

Ovom Odlukom Općina Kršan zadužuje se kratkoročno, do godine dana, kod Erste & Steiermärkische bank d.d. na iznos do 800.000,00 eura. Ovim kreditom planira se održavanje tekuće likvidnosti Proračuna Općine Kršan odnosno premošćivanje jaza nastalog zbog različite dinamike priljeva sredstava i dospijeća obveza vezano za financiranja programa i projekata Općine Kršan, koji su rezultat posebnih okolnosti uzrokovanim većim remontom Termoelektrane Plomin početkom 2024.

**3. Odluka o raspoređivanju sredstva za rad političkih stranaka i vijećnika izabranih s liste grupe birača, zastupljenih u Općinskom vijeću Općine Kršan za 2024.**

Odluka se donosi jednom godišnje, temelji se na Zakonu o financiranju političke aktivnosti, izborne promidžbe i referenduma iz 2019. godine, kojom se raspoređuju sredstva za financiranje političkih stranaka i članova izabranih sa liste grupe birača a koji su zastupljeni u općinskom vijeću Općine Kršan, njih 13.

Ukupan iznos koji je predviđen za 2024. godinu iznosi 9.960,00 eura koji će se rasporediti prema vijećnicima prema popisu koji je priložen uz prijedlog Odluke.

**4. Odluka o načinu financiranja Vijeća bošnjačke nacionalne manjine u Općini Kršan u 2024.**

Odluka se također donosi jednom godišnje, temelji se na čl. 28. Ustavnog zakona o pravima nacionalnih manjina i njome se uređuje financiranja rada i programa Vijeća Bošnjačke nacionalne manjine u Općini Kršan, za što je u proračunu Općine Kršan ove godine, predviđeno 6.000,00 eura, što je povećanje za više od 1.000,00 eura u odnosu na 2023. Izbori za VBNM provedeni su 2023.

**5. Zaključak o usvajanju Godišnje analize stanja sustava Civilne zaštite na području Općine Kršan za 2023.**

Zaključak se donosi jednom godišnje, temelji se na Zakonu o sustavu civilne zaštite. Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

U skladu s odredbama Zakona o sustavu civilne zaštite Općinsko vijeće dužno je jednom godišnje razmotriti i analizirati provođenje sustava civilne zaštite na području Općine Kršan.

**6. Godišnjeg plana razvoja sustava Civilne zaštite na području Općine Kršan za 2024.**

U skladu s odredbama Zakona o sustavu civilne zaštite Općinsko vijeće dužno je donijeti jednogodišnji plana razvoja sustava Civilne zaštite na području Općine Kršan, te organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

**7. Zaključak o usvajanju Izvješća o izvršenju plana djelovanja u području prirodnih nepogoda na području Općine Kršan za 2023.**

U skladu s Zakonom o ublažavanju i otklanjanju posljedica prirodnih nepogoda izvršno tijelo jedinice lokalne i područne (regionalne) samouprave podnosi predstavničkom tijelu jedinice lokalne i područne (regionalne) samouprave do 31. ožujka tekuće godine, izvješće o izvršenju Plana djelovanja u području prirodnih nepogoda za proteklu kalendarsku godinu. Izvješćem je utvrđeno da na području Općine Kršan u 2023. nisu proglašene prirodne nepogode.

**8. Odluka o II. izmjenama i dopunama Odluke o komunalnim djelatnostima na području Općine Kršan**

Ovom izmjenom Odluke promijenjen je čl. 7. Odluke o komunalnim djelatnostima na području Općine Kršan, te je omogućeno Trgovačkom društvu ''1. MAJ LABIN'' d.o.o. Labin, čiji je suosnivač Općina Kršan, da obavlja komunalne djelatnosti: usluge ukopa pokojnika, održavanje javnih zelenih površina i to parkovnih površina na području Općine i ručno pometanje javnih površina.

**9. Konačne odluka o prodaji nekretnina**

Općini Kršan obratili su se zainteresirane osobe/zaštićeni najmoprimci za kupnju nekretnina/ stanova u vlasništvu Općine Kršan u Potpićnu, Rudarska 4., te je proveden cjelokupan postupak za prodaju nekretnina (prikupljena dokumentacija, izrađen procjembeni elaborat, dobiveno pozitivno mišljenje Procjeniteljskog povjerenstva i Komisije Općine Kršan).

Općinsko vijeće Općine Kršan je dana 13. srpnja 2023. donijelo Odluku kojom se pristupilo prodaji nekretnina u vlasništvu Općine Kršan odnosno stana u vanknjižnom vlasništvu Općine Kršan, zaštićenim najmoprimcima iz Potpićna u skladu s čl. čl.44. Zakona o najmu stanova.

Imenovanim se preporučenim pismom uputila pismena ponuda za kupnju stanova u Potpićnu, Rudarska 4, prema procjembenom elaboratu ovlaštenog vještaka kojeg je potvrdilo Zajedničkog procjeniteljskom povjerenstvo za procjenu vrijednosti nekretnina Istarske županije.

U dozvoljenom zakonskom roku dva najmoprimca prihvatili su ponude te uplatili jamčevine te je utvđena Odluka o prodaji nekretnina, a jedan najmoprimac je zbog osobnih razloga odustao. Prodajom ostvarena ukupna kupoprodajna cijena 33.700,00 €.

**OPĆINSKO VIJEĆE OPĆINE KRŠAN**

Općinski načelnik

 Roman Carić

Izvješće za WEB stranicu sastavila:

Pročelnica JUO

Glorija Fable

KLASA: 024-05/24-01/2

URBROJ: 2163-22-24-13

Kršan, 19. veljače 2024.